Danskerne har ændret holdning til fart

Generelt faldt farten, da politiet fik flere fotovogne i 2015, oplyser Niels Molved, men bilisterne er på flere vejstrækninger blevet ved med at bremse op. Noget kan skyldes, at der er flere biler på vejene.

Men vi kører også pænere, når der er frit udsyn. Det viser hastighedsbarometeret, som kun måler farten de timer, hvor der ikke er kø eller trængsel, og hastigheden ikke væsentligt er påvirket af andre bilister på vejen.

Rådet for Sikker Trafik oplever, at holdningen til fart ændrer sig. Hvert år spørger rådet ind til danskernes fartvaner, og folk fortæller, at de kører pænere.

Det fortæller Jesper Søndergaard Hemmingsen, dokumentationskonsulent i Rådet for Sikker Trafik.

Han mener dog ikke, at vi er helt i mål endnu: